stanford-oval/wikipedia huggingface dataset:
Mike Conley (vanhempi)
Urheilu-ura

Conley kilpaili yliopistotasolla Arkansasin yliopiston riveissä. Hän voitti kaikkiaan 16 eri yliopistomestaruutta pituushypyssä ja kolmiloikassa.
Ensimmäisiin arvokisoihinsa Conley pääsi Helsingissä 1983. Kolmiloikassa hän oli karsintakilpailun paras tuloksella 16,90 mutta jäi loppukilpailussa neljänneksi vaikka hyppäsikin tuloksen 17,13. Pituushypyn karsinnassa hän hyppäsi tarkalleen karsintarajan 790 ja loppukilpailussa kahdesti 812, mikä riitti varmistamaan Yhdysvalloille kolmoisvoiton Carl Lewisin voittaessa. Neljänneksi sijoittunut Unkarin László Szalma sai saman tuloksen kuin Conley mutta hänen toiseksi paras hyppynsä oli huonompi.
Los Angelesin 1984 olympialaisissa Conley sai nilkkavammastaan huolimatta kolmiloikassa hopeaa tuloksella 17,18. Kultamitalikin oli lähellä, sillä Conleyn viimeinen loikka oli noin 17,5-metrinen mutta niukasti yliastuttu. Voittaja Al Joynerin tulos oli 17,26. Pituushypyssä Conley ei selviytynyt Yhdysvaltain joukkueeseen.
Rooman MM-kisoissa 1987 Conley oli taas mukana molemmissa lajeissa. Kolmiloikan loppukilpailussa hän teki kovan sarjan hypäten kaikilla neljällä mitatulla hypyllään yli 17,30. Bulgarian Hristo Markov teki kuitenkin Euroopan ennätyksen 17,92 ja voitti. Conleyn paras suoritus oli jälleen hänen viimeisensä, joka kantoi hänen ainoana vastatuuleen tehtynä hyppynään 17,67. Pituushypyssä Conley onnistui saamaan vain yhden hyväksytyn hypyn. Tulos 810 riitti kahdeksanteen sijaan kilpailussa, josta tuli surullisenkuuluisa Giovanni Evangelistin tarkoituksellisen suosimisen takia.
Soulin 1988 olympialaisiin Conley ei osallistunut. Tokion MM-kisoissa 1991 hän osallistui kolmiloikkaan sijoittuen kolmanneksi tuloksella 17,62. Jälleen hänen teknisesti paras hyppynsä oli kuudes, jonka tulos oli 17,61 vastatuuleen hypättynä.
Barcelonan 1992 olympialaisissa Conley saavutti vihdoin arvokisavoiton. Hän otti osaa vain kolmiloikkaan ja voitti tuloksella 18,17. Tulos ylitti maailmanennätyksen mutta tuulta oli 2,1 m/s, niukasti liikaa ennätyskelpoisuutta varten.
Conleyn menestys jatkui seuraavana vuonna Stuttgartin MM-kisoissa, joissa hän voitti kolmiloikan tuloksella 17,86. Hän oli mukana vielä Atlantan 1996 olympialaisissa mutta jäi kolmiloikassa neljänneksi tuloksella 17,40. Kaikki neljä kärkimiestä tekivät parhaan tuloksensa neljännellä kierroksella.
Conley sai Yhdysvaltain parhaan kenttälajien urheilijan Jim Thorpe -palkinnon vuosina 1986 ja 1992.  Vuonna 2004 hänet valittiin Yhdysvaltain yleisurheilun Hall Of Fameen.
Conley oli 180 cm pitkä ja pelasi koripalloa takamiehenä lukiossa ja ensimmäisenä yliopistovuonnaan. Conley hyödynsi taitojaan myöhemmin voittamalla kuuluisuuksien donkkauskilpailun vuosina 1988, 1989 ja 1992.
Urheilu-uran jälkeen

Conley työskentelee nykyään World Sport Chicagon toimitusjohtajana. Organisaation tarkoituksena on saada olympialaiset Chicagoon. Aiemmin hän oli High Performance-ohjelman toimitusjohtajana Yhdysvaltain yleisurheiluliitossa.
Conleyn poika Mike pelaa koripalloa NBA:n Memphis Grizzliesissä. Hänen nuorempi veljensä Steve Conley pelasi amerikkalaista jalkapalloa NFL:n Pittsburgh Steelersissä. Conley on rekisteröity NBA-agentti ja edusti poikaansa ja tämän Ohio State -yliopiston joukkuetovereita Greg Odenia ja Daequan Cookia näiden siirtyessä NBA:han.
Rankingit

Conleyn ura oli poikkeuksellisen pitkä ja hänet luokiteltiin maailman parhaiden joukkoon yli vuosikymmenen ajan. Track and Field News luokitteli hänet maailman kymmenen parhaan kolmiloikkaajan joukkoon 14 vuotta peräkkäin (kuudesti parhaaksi) ja seitsemän kertaa pituushyppääjien kärkikymmenikköön.
| Vuosi | Kolmiloikka maailmanlista | Kolmiloikka USA:n lista | Pituushyppy maailmanlista | Pituushyppy USA:n lista |
| --- | --- | --- | --- | --- |
| 1982 | - | 5 | - | 6 |
| 1983 | 4 | 2 | 4 | 4 |
| 1984 | 1 | 1 | - | 5 |
1985: 2
| 1986 | 1 | 1 | 4 | 3 |
| 1987 | 2 | 1 | 7 | 4 |
| 1988 | 5 | 1 | - | 5 |
| 1989 | 1 | 1 | 5 | 4 |
| 1990 | 3 | 2 | - | - |
| 1991 | 3 | 2 | - | - |
| 1992 | 1 | 1 | 8 | 6 |
| 1993 | 1 | 1 | - | 8 |
| 1994 | 1 | 1 | - | - |
| 1995 | 9 | 1 | - | - |
| 1996 | 4 | 2 | 8 | 6 |

Lisäksi Conley luokiteltiin Yhdysvaltain listan kahdeksanneksi 200 metrin juoksussa 1985.
2046 Leningrad

| 2046 Leningrad |
| --- | --- |
 1968 UD1 
Löytäminen
Löytäjät:  T. M. Smirnova
Löytöaika:  22. lokakuuta 1968
Kiertoradan ominaisuudet
Keskietäisyys Auringosta:  3,16 AU
Pienin etäisyys Auringosta:  2,61 AU
Suurin etäisyys Auringosta:  3,71 AU
Eksentrisyys:  0,174
Kiertoaika Auringon ympäri:  2055 päivää  5,63 vuotta
Inklinaatio:  2,74°
Fyysiset ominaisuudet
Läpimitta:  13–30 km
Pyörähdysaika:  ? h
2046 Leningrad on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi T. M. Smirnova vuonna 1968. Nimensä pikkuplaneetta sai Neuvostoliittolaisen Leningradin kaupungin mukaan, joka tunnetaan nykyään alkuperäisellä nimellään Pietarina. Ennen nimeämistään asteroidi tunnettiin tunnuksella 1968 UD1. Koska Leningradin absoluuttinen magnitudi (H) on 11,5, sen läpimitta on todennäköisesti kolmentoista ja kolmenkymmenen kilometrin välillä.
204 Kallisto

| 204 Kallisto> Löytäminen |
| --- | --- |
Löytäjät:  J. Palisa
Löytöaika:  8. lokakuuta 1879
Kiertoradan ominaisuudet
Keskietäisyys Auringosta:  2,67 AU
Pienin etäisyys Auringosta:  2,20 AU
Suurin etäisyys Auringosta:  3,14 AU
Eksentrisyys:  0,174
Kiertoaika Auringon ympäri:  1 594 päivää  4,36 vuotta
Inklinaatio:  8,29°
Fyysiset ominaisuudet
Läpimitta:  49 km
Pyörähdysaika:  19,49 h
Absoluuttinen kirkkaus:  8,89
Albedo:  0,208
Asteroidiluokka:  S
204 Kallisto  on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi J. Palisa vuonna 1879. Pikkuplaneetta sai nimensä kreikkalaisen mytologian Kalliston mukaan. Tätä asteroidia ei pidä sekoittaa Jupiterin kuuhun Kallisto, jolla on sama nimi. Pikkuplaneetta Kallisto on noin 49 kilometrin läpimittainen S-tyypin asteroidi, jonka pyörähdysaika on noin 19,49 tuntia.
2,6-tolueenidiamiini

| 2,6-Tolueenidiamiini |
| --- | --- |

Tunnisteet
IUPAC-nimi:  2-metyylibentseeni-1,3-diamiini
CAS-numero:  823-40-5
PubChem CID:  13205
SMILES:  CC1=C(C=CC=C1N)N
Ominaisuudet
Molekyylikaava:  C7H10N2
Moolimassa:  122,17 g/mol
Sulamispiste:  105 °C
Kiehumispiste:  289 °C
Liukoisuus veteen:  Liukenee veteen
2,6-Tolueenidiamiini eli 2,6-diaminotolueeni (C7H10N2) on aromaattisiin amiineihin kuuluva orgaaninen yhdiste. Yhdistettä voidaan käyttää polymeerien ja polymeerien valmistuksessa tarvittavien kemikaalien valmistamiseen. 2,6-Tolueenidiamiinin kanssa isomeerisia yhdisteitä ovat 2,3-, 2,4-, 2,5-, 3,4- ja 3,5-tolueenidiamiinit.
Ominaisuudet

Huoneenlämpötilassa 2,6-tolueenidiamiini on väritöntä kiteistä ainetta, joka muuttuu valon vaikutuksesta ruskehtavaksi. Yhdiste liukenee veteen ja eräisiin orgaanisiin liuottimiin kuten etanoliin ja bentseeniin. 2,6-Tolueenidiamiini on ihoa, silmiä ja limakalvoja ärsyttävä aine, jolle altistuminen voi aiheuttaa huonovointisuutta, päänsärkyä ja hengenahdistusta. Yhdiste voi lisätä methemoglobiinin määrää veressä.
Valmistus ja käyttö

2,6-Tolueenidiamiinia voidaan pelkistää katalyyttisesti vedyttämällä 2,4-dinitrotolueenin ja 2,6-dinitrotolueenin seosta. Tällöin myös tuote on seos, joka sisältää 2,6-tolueenidiamiinin lisäksi 2,4-tolueenidiamiinia.
Pääasiassa 2,6-tolueenidiamiinia käytetään polyuretaanivaahtojen valmistuksessa käytettävän 2,6-tolueenidi-isosyanaatin valmistamiseen. Yhdisteestä voidaan valmistaa myös niin kutsuttuihin vesuviiniväreihin kuuluvia ruskeita atsoväriaineita ja niin kutsuttuihin tikapuupolymeereihin kuuluvia polymeerejä käsittelemällä polyfosforihapolla sen ja 3-pyridiinikarboksaldehydin välisellä reaktiolla muodostunutta esipolymeeriä. 2,6-Tolueenidiamiinia voidaan käyttää myös vulkanoinnissa reagenssina.
20 Greatest Hits (Ricky Nelson)

| 20 Greatest Hits Ricky Nelson |
| --- | --- | --- |

LP-levyn kansikuva.
Kokoelmalevyn tiedot
 Äänitetty : 1957–
 Julkaistu: 1987
 Formaatti: LP-levy, C-kasetti
 Tyylilaji: popmusiikki
 Kesto: 43.58
 Levy-yhtiö: Yesterdays Gold
20 Greatest Hits on kokoelma-albumi yhdysvaltalaisen, 1950-luvulla levytysuransa aloittaneen laulaja Ricky Nelsonin tuotannosta. Levy on ilmestynyt Yesterdays Gold -levymerkillä vuonna 1987. LP-levyn luettelotunnus on YDG 15710 ja kasetin YDG 45710. Valmistusmaa on Portugali. Jakelusta on vastannut Movieplay Portuguesa. Levykannen on suunnitellut Hollannin Baarnissa toiminut Studio Wondergem GVN.
Kappaleet

Kappaleiden yhteydessä on 1950-luvun osalta niiden listasijoitus sekä kuukausi ja vuosi, jolloin kappale on noussut Top 10 -listalle. Näistä samalla singlellä ovat ilmestyneet kappaleparit "Stood Up" / "Waitin' in School" sekä "Believe What You Say" / "My Bucket's Got a Hole in It".
"Travelin' Man" (Fuller) – 2:21
"Hello Mary Lou" (Pitney – Mangiaracina) – 2:17
"Never Be Anyone Else But You" (Knight) – 2:12 (#6 3/1959)
"It's Late" (Burnette) – 1:57 (#9 3/1959)
"Be Bop Baby" (Lendhurst) – 1:59 (#3 10/1957)
"My Bucket's Got a Hole in It" (Williams) – 2:01 (#4 4/1958)
"Everlovin'" (Burgess) – 2:04
"Someday (You'll Want Me to Want You)" (Hodges) – 2:50 (#9 12/1958 UK)
"A Wonder Like You" (Fuller) – 2:34
"If You Can't Rock Me" (Scott) – 1:52
"Poor Little Fool" (Sheeley) – 2:33 (#1 7/1958)
"Stood Up" (Dickerson – Herrold) – 1:51 (#2 1/1958)
"Believe What You Say" (J & D Burnette) – 2:03 (#4 4/1958)
"Lonesome Town" (Knight) – 2:14 (#7 11/1958)
"Just a Little Too Much" (Burnette) – 2:10 (#9 8/1959)
"Sweeter Than You" (Knight) – 2:17 (#9 8/1959)
"Milkcow Blues" (Arnold) – 2:13
"Young Emotions" (David – Livingston) – 2:33
"Yes Sir That's My Baby" (Donaldson – Kahn) – 1:55
"Waitin' in School" (J & D Burnette) – 2:02 (#2 1/1958)
Lähteet ja viitteet

Ricky Nelson LP 20 Greatest Hits (Yesterdays Gold YDG 15710, 1987)
↑  Dave McAleer: Encyclopedia of Hits. The 1950s.  Lontoo: Blandford, 1997.  ISBN 0-7137-2659-8
Celia Corres

| Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Mitalit> Maa:   Espanja.Naisten maahockey. Olympialaiset  | Maa:   Espanja> Naisten maahockey. |
| --- | --- | --- | --- |
|  Kultaa | Barcelona 1992 |  |  |
Celia Corres Giner (s. 22. tammikuuta 1964 Terrassa) on espanjalainen maahockeypelaaja ja olympiavoittaja. Hän pelasi Espanjan olympiakultaa voittaneessa maajoukkueessa Barcelonassa 1992.
Compiègne

| Perustiedot |
| --- | --- |
Valtio::  Ranska
Région:: Picardie
Departementti:: Oise
Pinta-ala:: 53,10 km²
Asukasluku:: 42 036 (2006)
Asukastiheys:: 791,6 as./km²
Kaupunginjohtaja:: Philippe Marini   2001–2008
Kotisivu:: 

Kaupungintalon aukio Compiègnessä
Yleisnäkymä kohden kaupungin keskustaa
Maalaus vuoden 1918 aselevon allekirjoituksesta Compiègnessa
Aseleposopimuksen allekirjoitus Compiègnessa kesäkuussa 1940.
Compiègne on ranskalainen kaupunkikunta, joka sijaitsee Oisen departementissa ja Picardien alueella.
Maantiede

Compiègnen kaupunki sijaitsee Oise- ja Aisne-jokien yhtymäkohdassa, 65 kilometriä Pariisista pohjoiseen.
Historia

Gallialais-roomalaisella ajalla kaupungin paikalla oli ylikulku Oise-joen (Isara) ylitse. Ylikulkupaikan tarkoituksena oli yhdistää Bellovaquesin (Beauvais) ja Suessionsin (Soissons) alueidenrajaseudut toisiinsa. Kahlaamo sijaitse paikassa nimeltä "ruusutarha".
Compiègnen latinankielinen nimi oli Compendium eli "oikotie". Kaupungin alueella suoritetuista kaivauksista ei ole kuitenkaan löydetty roomalaisaikaisen asumuksen jäänteitä. Ympäristöstä sitä vastoin on löydetty joidenkin villojen jäännöksiä. Kahlaamon kohdalla on joitakin raunioita, joita epäillään sotilaallisiksi rakenteiksi.
Compiègne liitettiin frankkien valtakuntaan Merovingien valtaannousun myötä. Rainfroi (Ragenfrid), Neustrian major domus voitti austrasialaisten joukot vuonna 715 Cuisen metsässä, lähellä Compiègneä. Baijerin herttua Tassilon III vannoi vasallivalan vuonna 757 Pipin Pienelle.
Compiègnen sopimus vuonna 868 siirsi useita alueita, esimerkiksi Kanaalisaaret, tulevalle Bretagnen hertualle Salomonille. Vuonna 884 frankkien hallitsija ja viikingit tekivät rauhan. Odo, Pariisin kreivi, kruunattiin frankkien kuninkaaksi helmikuussa vuonna 888.
Satavuotisen sodan aikana Burgundin herttuan sotilaat vangitsivat Jeanne d'Arcin, kun hän yritti vapauttaa kaupunkia. Burgundilaiset myivät hänet englantilaisille 23. toukokuuta 1430.
Maria de' Medici aiheutti suuria ongelmia kardinaali Richelieulle, sillä hän oli karkottanut 1630 kuningattaren Compiègneen ja täältä kuningatar pakeni Brysseliin 1631. Ranskan kuningas Ludvig XV ja Dauphin vastaanottivat Maria Antoinetten, kun hän saapui Ranskaan.
Kaupungissa järjestettiin vuoden 1900 olympialaisten golfkisat.
Historia > Maailmansodat

Ensimmäisen maailmansodan päättänyt niin sanottu Compiègnen aselepo Saksan ja ympärysvaltojen välillä allekirjoitettiin 11. marraskuuta 1918 Rethondesissä lähellä kaupunkia.
Toisessa maailmansodassa, hävittyään taistelun Ranskasta, maa antautui Adolf Hitlerin johtamalle natsi-Saksalle 21. kesäkuuta 1940. Hitlerin vaatimuksesta aselepo allekirjoitettiin samassa paikassa ja samassa sivuraiteelle ajetussa marsalkka Fochin salonkivaunussa kuin vuoden 1918 aselepokin.  Tämän jälkeen saksalaiset räjäyttivät paikalle ensimmäisen sodan jälkeen pystytetyn muistomerkin.
Saksalaismiehityksen aikana kesäkuussa 1941 natsihallinto perusti Royallieuhun siirtoleirin, joka oli toiminnassa elokuuhun 1944 saakka ja johon eristetyt lähetettiin Auschwitziin tuhottaviksi.
Historia > Sodan jälkeen

Vuonna 1968 siirrettiin perinteikkään Paris-Roubaix-pyöräkilpailun lähtöpaikka Pariisista Compiègneen.
Huhtikuussa 2009 Compiègne keräsi huomiota kun Clairoixin Continentalin tehtaalta erotetut työläiset tuhosivat ja ryöstivät paikallisen aliprefektuurin hallintorakennuksen.
Historia > Merkittävien henkilöiden viimeinen leposija

"Kolme kuningasta ja yksi kruununperillinen" on  entisen Saint-Corneillen apottiluostarin seinään kiinnitetyn taulun mukaan haudattu luostariin.
Klotar I vanhempi 11. joulukuuta 561.
Ludvig Saksalainen 10. huhtikuuta 879.
Ludvig V vuonna 897
Saint-Corneillen luostarin kirkko ja hautamausoleumit tuhottiin Ranskan vallankumouksen aikana.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset sivut (ranskaksi)
Compiègne historiallisen seuran sivut (ranskaksi)
Coneheads

| Coneheads |
| --- | --- |

Ohjaaja:  Steve Barron
Käsikirjoittaja:   Tom Davis  Dan Aykroyd  Bonnie Turner  Terry Turner 
Tuottaja:   Kevin Marcy  Lorne Michaels  Michael I. Rachmil  Barnaby Thompson 
Säveltäjä:  David Newman
Kuvaaja:  Francis Kenny
Pääosat:   Dan Aykroyd  Jane Curtin 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:   1993-07-2323. heinäkuuta 1993 (Yhdysvallat)  
Kesto:  87 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Coneheads on vuonna 1993 ensi-iltansa saanut komediaelokuva, jonka on ohjannut Steve Barron. Elokuva perustuu Saturday Night Live -televisiosarjassa esitettyyn sketsiin.
Juoni

Elokuvan alussa Coneheadin pariskunta Beldar ja hänen puolisonsa Prymatt hätälaskeutuvat avaruusaluksellaan mereen. He päätyvät New Jerseyyn, jossa he yrittävät oppia elämään tavallisina amerikkalaisina erikoisenmuotoisista kalloistaan huolimatta.
Näyttelijät

| 0 | 1 | 2 |
| --- | --- | --- |
|  Dan Aykroyd  | … |  Beldar Conehead / Donald R. DeCicco   |
|  Jane Curtin  | … |  Prymatt Conehead / Mary Margaret DeCicco   |
|  Michelle Burke  | … |  Connie Conehead   |
|  Michael McKean  | … |  INS Agent Gorman Seedling   |
|  David Spade  | … |  Eli Turnbull   |
|  Chris Farley  | … |  Ronnie Bradford   |
|  Sinbad  | … |  Otto   |
|  Michael Richards  | … |  Hotellin vastaanottovirkailija   |
|  Eddie Griffin  | … |  Asiakas   |
|  Phil Hartman  | … |  Marlax   |
|  Adam Sandler  | … |  Carmine Weiner  |
Vastaanotto

Elokuva on saanut pääosin kielteisiä arvosteluja, esimerkiksi Rotten Tomatoes -verkkosivustolla elokuva on saanut arvosanan 33%, joka perustuu kolmeenkymmeneen arvioon.
Vastaanotto > Arvioita

Video-oppaassa vuodelta 1994 Bello Romano kutsuu elokuvaa ”korskaavan sulavaksi” ja antaa sille kolme tähteä viidestä, mikä vastaa sanallista arviota ”hyvä”.
Aiheesta muualla

Coneheads Internet Movie Databasessa (englanniksi)
Coneheads Elonet.
Cornelia Salonina

Cornelia Salonina.
Julia Cornelia Salonina (k. syksy 268) oli roomalainen keisarinna ja keisari Gallienuksen vaimo. Hänen varhaisista vuosistaan ei tiedetä mitään. Kun Gallienus nousi keisariksi yhdessä isänsä Valerianuksen kanssa vuonna 253, Cornelia Salonina oli ollut Gallienuksen vaimo jo useita vuosia. Vuonna 254 Gallienus julisti vaimonsa Augustaksi. Cornelia Salonina sai Gallienuksen kanssa kolme lasta, Valerianus II:n, Saloninuksen ja Egnatius Marinianuksen. Salaliittolaiset murhasivat Gallienuksen syys- tai lokakuussa 268 Mediolanumin lähettyvillä Pohjois-Italiassa. Pian murhattiin myös Cornelia Salonina ja parin ainoa elossa ollut poika ja vuoden 268 konsuli Marinianus.
Aiheesta muualla

Kuvia tai muita tiedostoja aiheesta Cornelia Salonina Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 2 
Kansalliset:  Ranska  BnF data  Saksa 
Henkilöt:  DDB
Corubal

| Corubal Koliba |
| --- | --- |
 Saltinhon koski ja silta.
Laskupaikka:  Geban estuaari
Maat:  Guinea, Guinea-Bissau
Pituus:  450 km
Valuma-alue:  24 000 km²
Corubal on Geban estuaariin laskeva joki Guinea-Bissaussa ja Guineassa. Sen pituus on noin 450 kilometriä ja valuma-alueen laajuus 24 000 neliökilometriä.
Joki saa alkunsa Fouta Djallonin ylängöltä Guineassa. Sen alkujoet ovat Tominé ja Koumba, jotka yhtyvät Gaoualin luona Kolibaksi. Guinea-Bissaussa joki saa nimen Corubal. Se oli aikoinaan tärkeä orjakaupan kulkureitti.
Il conquistatore di Atlantide

| Il conquistatore di Atlantide |
| --- | --- |
 Elokuvan italialainen mainosjuliste.
Ohjaaja:  Alfonso Brescia
Käsikirjoittaja:  Alfonso Brescia, Franco D’Este
Tuottaja:  Alberto Chimenz, Geo Agliani, Pier Ludovico Pavoni
Säveltäjä:  Ugo Filippini
Kuvaaja:  Fausto Rossi
Leikkaaja:  Nella Nannuzzi
Lavastaja:  Mario Giorsi
Pääosat:  Adriano Bellini, Luciana Gilli, Piero Lulli, Andrea Scotti
Valmistustiedot
Valmistusmaa:  Italia, Egypti
Tuotantoyhtiö:  Doina Film, PCA Produzione, Copro Film
Ensi-ilta:  1. huhtikuuta 1965 (Italia)
Kesto:  90 min. (Italia)
Alkuperäiskieli:  italia
Tuotto:  176 000 000 liiraa (Italia)
Aiheesta muualla
IMDb 
DBCult
Infobox OKNimi-testi OK: 
Il conquistatore di Atlantide (”Atlantiksen valloittaja”) on vuonna 1965 valmistunut italialais-egyptiläinen seikkailuelokuva. Tyylilajiltaan peplumia edustavan elokuvan on ohjannut Alfonso Brescia. Sen sankaria Heraklesta esittää Adriano Bellini alias Kirk Morris.
Juoni

Pohjois-Afrikan rannikolle haaksirikkoutunut Herakles kohtaa prinsessa Virnan sekä tämän isän šeikki Assurin ja prinssi Karrin, jotka syyttävät toisiaan heidän beduiiniheimojaan vastaan tehdyistä hyökkäyksistä. Niiden takana ovat salaperäiset naamiomiehet, jotka pian kaappaavat Virnan. Herakles ja Karr seuraavat heidän jälkiään rauniokaupunkiin, joka osoittautuu muinaisen Atlantiksen jäänteeksi. Sitä hallitsevat kuningatar Ming ja hänen apurinsa Ramir, jotka aikovat valloittaa koko maailman voittamattomien zombisotureidensa avulla. Herakles pelastaa Virnan ja tulivuorenpurkaus tuhoaa Atlantiksen ja sen asukkaat.
Näyttelijät

| 0 | 1 | 2 |
| --- | --- | --- |
|  Adriano Bellini  | … |  Herakles   |
|  Luciana Gilli  | … |  Virna   |
|  Piero Lulli  | … |  Ramir   |
|  Andrea Scotti  | … |  Karr   |
|  Mahmud El Sabba  | … |  Assur   |
|  Hélène Chanel  | … |  Ming   |
|  Caterina Trentini  | … |     |
|  Mohamed Tawfik  | … |     |
|  Rinaldo Zamperla  | … |     |
|  Liliana Rossetti  | … |     |
Tuotanto

Il conquistatore di Atlantide on kuvattu Techniscope-laajakangastekniikalla Technicolor-väreissä Incir De Paolisin studiolla Roomassa sekä ulkokuvien osalta Egyptissä. Sitä on pidetty Vittorio Cottafavin Herkules – Atlantiksen valloittajan jäljitelmänä, mutta todellisuudessa elokuvilla on vain vähän yhteistä.
Elokuva on yksinkertainen mutta viihdyttävä toimintaseikkailu, ja roskaleffoistaan tunnetun Alfonso Brescian ohjaustyöksi yllättävänkin huoliteltu ja järkevä. Sen ansioita ovat Egyptin karut maisemat sekä tekijöiden naiivi mielikuvitus, joka yhdistää vapaasti aineksia antiikin mytologiasta Flash Gordon -tyyliseen tieteisfiktioon ja kauhugenreen.
Aiheesta muualla

Il conquistatore di Atlantide Internet Movie Databasessa (englanniksi)
2062 Aten

| 2062 Aten |
| --- | --- |
 1976 AA 

Löytäminen
Löytäjät:  E. F. Helin
Löytöaika:  1976
Kiertoradan ominaisuudet
Keskietäisyys Auringosta:  0,97 AU
Pienin etäisyys Auringosta:  0,79 AU
Suurin etäisyys Auringosta:  1,14 AU
Eksentrisyys:  0,183
Kiertoaika Auringon ympäri:  347 päivää  0,95 vuotta
Inklinaatio:  18,93°
Fyysiset ominaisuudet
Läpimitta:  1,1 km
Pyörähdysaika:  40,77 h
Absoluuttinen kirkkaus:  16,80
Albedo:  0,26
Asteroidiluokka:  S
2062 Aten on Maan lähelle tuleva pikkuplaneetta, joka kuuluu Aten-asteroideihin. Atenien ryhmä on saanut nimensä tämän asteroidin mukaan. Atenin löysi E. F. Helin vuonna 1976. Nimensä pikkuplaneetta sai egyptiläisen mytologian Aton-jumalan mukaan. Ennen nimeämistään kohde tunnettiin tunnuksella 1976 AA.
Aten on pieni S-tyypin asteroidi. Pikkuplaneetan läpimitta on vain noin 1,1 kilometriä, mutta sen vuorokausi eli pyörähdysaika on pitkä. Aten pyörähtää akselinsa ympäri 40,77 tunnissa. Tätä aten-asteroidia ei pidä sekoittaa päävyöhykkeen kohteeseen 111 Ate.
2067 Aksnes

| 2067 Aksnes> Löytäminen |
| --- | --- |
Löytäjä:  Yrjö Väisälä
Löytöpäivä:  23. helmikuuta 1936
Muut nimet:  1936 DD, 1951 AG, 1965 UV, 1971 QH2, 1973 UR2 ja 1975 BD1
Fyysiset ominaisuudet
Halkaisija:  46,003  km
Pyörähdysaika:  17,677 h
Albedo:  0,054
Absoluuttinen magnitudi:  10,48  ja 10,71
Asteroidiluokka:  P-tyypin asteroidi
Kiertorata
Kiertokohde:  Aurinko
Eksentrisyys:  0,18 , 0,1817531  tai 0,1833937902659395
Inklinaatio:  3,07985 astetta tai 3,079402383477244 astetta
Keskianomalia:  266,41476 astetta tai 105,9564592652181 astetta
Kiertoaika:  7,89 vuotta ja 2 891,403108259698 vuorokautta
Periapsis:  3,2439030 au ja 3,243541726171627 au
Apoapsis:  4,685 au ja 4,700413848763158 au
Radan isoakselin puolikas:  3,9644549 au ja 3,971977787467392 au
Aiheesta muualla
Minor Planet Center
JPL Small-Body Database
2067 Aksnes on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty norjalaisen tähtitieteilijän Kaare Aksnesin mukaan.
Aksnesin likimääräinen läpimitta on 35 kilometriä. Kohde sijaitsee Auringosta suunnilleen 3,96 kertaa niin kaukana kuin Maa, ja sen kierros Auringon ympäri kestää noin 7 vuotta ja 11 kuukautta.
Martín Perfecto de Cos

| Martín Perfecto de Cos |
| --- | --- |

Henkilötiedot
Syntynyt: 1800 Veracruz, Meksiko
Kuollut: 1854 Veracruz, Meksiko
Sotilashenkilö
Taistelut ja sodat:  Texasin vallankumous, Alamon taistelu, Meksikon–Yhdysvaltain sota
Sotilasarvo:  kenraali
Martín Perfecto de Cos (1800–1854) oli meksikolainen kenraali ja generalissimus Antonio López de Santa Annan lanko. Vuonna 1820 Cosista tuli Meksikon armeijan kadetti,  vuotta myöhemmin hänet ylennettiin luutnantiksi ja 1830-luvulla hänestä tuli prikaatinkenraali.  Syyskuussa 1835  Cos lähetettiin Meksikosta Texasin territorioon karkottamaan kaikki amerikkalaiset siirtolaiset, jotka olivat saapuneet alueelle vuoden 1830 jälkeen. Joulukuussa 1835 Cos ja hänen 1 200 sotilastaan kärsivät tappion Texasilaisille joukoille Texasin vallankumoukseen sisältyneessä Bexarin piirityksessä. Myöhemmin Cos oli mukana Alamon taistelussa ja osallistui 1840-luvulla  myös Meksikon–Yhdysvaltain sotaan.
Cos kuoli Veracruzissa 1854.